Diari Oficial de la Generalitat Valenciana


Sumari del DOGV 5789, del 20-06-2008 (2008/7674)

ORDE de 16 de juny de 2008, de la Conselleria d'Agricultura, Pesca i Alimentació, per la qual es modifica l'Orde de 14 de febrer de 2007, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7674


Data del document
:   16-06-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * segur agrícola
    * ajuda pública
    * suport econòmic
    * ajuda a l'agricultura
    * sinistre

ORDE de 16 de juny de 2008, de la Conselleria d'Agricultura, Pesca i Alimentació, per la qual es modifica l'Orde de 14 de febrer de 2007, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2008/7674]  
L'Entitat Estatal d'Assegurances Agràries (d'ara en avant, ENESA) ha dissenyat per al pla d'assegurances agràries 2008 una nova assegurança de cítrics en què es preveuen noves possibilitats de contractació amb diversitat d'opcions i cobertures. Esta modificació comporta que, per al pla 2008, Agroseguro haja modificat els codis de cultiu i les varietats existents en plans anteriors i que haja arribat, fins i tot, a l'eliminació transitòria dels codis que identifiquen les parcel·les de cítrics inscrites en la IGP Cítrics Valencians, situació que impossibilita per al pla de referència l'aplicació de la subvenció addicional de parcel·les inscrites en la IGP, en els termes previstos en l'Orde de 14 de febrer de 2007, de la conselleria d'Agricultura, Pesca i Alimentació.   
A fi que esta modificació no supose un perjudici per als citricultors que asseguren les seues parcel·les i les inscriuen en la IGP Cítrics Valencians, resulta oportú introduir una nova disposició transitòria a l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOCV núm. 5461, d'1 de març de 2007), únicament pel que fa al sistema de gestió d'eixa ajuda per al pla 2008.  
D'altra banda, i a fi de regular de forma separada les ajudes a la subscripció d'assegurances cunícoles, es procedix a eliminar-les de l'esmentada Orde de 14 de febrer de 2007, de la conselleria d'Agricultura, Pesca i Alimentació.  
Per tot això que s'ha exposat, a proposta de la directora general de Producció Agrària i fent ús de les atribucions conferides per mitjà de l'article 28 de la Llei 5/1983, de 30 de desembre, del Consell,  
ORDENE  
Article primer. Es modifica el tercer paràgraf del preàmbul de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries i queda amb la redacció següent:   
«Per tot el que antecedix, la conselleria d'Agricultura, Pesca i Alimentació ha considerat una prioritat la implantació de l'assegurança agrària a la Comunitat Valenciana, per la qual cosa des de fa més d'una dècada col·labora amb ENESA en la implantació de les assegurances compreses en els plans anuals d'assegurances agràries habilitant subvencions complementàries a les proporcionades per este organisme, a fi de minorar les primes que han de satisfer els assegurats i fomentar la contractació de l'assegurança a la nostra Comunitat. Així mateix, establix ajudes addicionals específiques perquè, a través de la política d'assegurances, es fomente la qualitat de les produccions, s'equilibren els costos a zones amb taxes elevades, es fomente la contractació de cobertures més completes i s'atenga la particularitat de l'agricultura a temps parcial.»  
Article segon. Es modifica l'article primer, l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries i queda amb la redacció següent:  
«1. La conselleria d'Agricultura, Pesca i Alimentació (d'ara en avant, CAPA), a través de la Direcció General de Producció Agrària, concedirà subvencions complementàries a les concedides per l'Entitat Estatal d'Assegurances Agràries (d'ara en avant, ENESA) per als assegurats que subscriguen assegurances incloses en plans anuals d'assegurances agràries combinades, aprovades pel Consell de Ministres.  
2. En el cas de pòlisses d'assegurances incloses en els plans anuals d'assegurances agràries combinades, només seran subvencionables les que hagen sigut resoltes favorablement per ENESA per complir les condicions establides en l'orde del Ministeri de la Presidència per la qual es regula, per a cada pla anual d'assegurances agràries combinades, la concessió de subvencions de l'administració general de l'Estat. A este efecte, la CAPA sol·licitarà a ENESA la cessió de les dades de les pòlisses que hagen sigut trobades conformes per este organisme i que continguen parcel·les o explotacions de l'àmbit de la Comunitat Valenciana.  
3. Les subvencions a càrrec de la conselleria d'Agricultura, Pesca i Alimentació únicament s'aplicaran, en les assegurances agrícoles, a la part de prima corresponent a l'assegurament de produccions de parcel·les situades en l'àmbit territorial de la Comunitat Valenciana, i en les assegurances pecuàries i aqüícoles per a les explotacions que es troben en este àmbit territorial i que en el moment de la informació de l'assegurança figuren inscrites en els registres competents de la conselleria d'Agricultura, Pesca i Alimentació.  
4. Les subvencions indicades en el punt 1 no s'aplicaran en les pòlisses d'assegurances agràries contractades per grans empreses i empreses dedicades a la transformació i comercialització de productes agrícoles, de conformitat amb el que s'establix en les directrius comunitàries sobre ajudes estatals al sector agrari i forestal 2007/2013. A l'efecte d'identificar les grans empreses, es tindrà en compte la definició que conté l'annex I del Reglament (CE) núm. 70/2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses.»  
Article tercer. Es modifica l'article segon de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries i queda amb la redacció següent:  
«1. El percentatge de subvenció de la conselleria d'Agricultura, Pesca i Alimentació a la subscripció de les assegurances previstes en l'article 1 d'esta orde serà del 50% de la subvenció concedida per ENESA.  
2. El percentatge anterior s'incrementarà amb les subvencions addicionals següents:  
a) 10% per a les parcel·les inscrites en les denominacions d'origen (d'ara en avant, DO) o indicacions geogràfiques protegides (d'ara en avant, IGP) següents:  
- DO de Vins Utiel-Requena.  
- DO de Vins Alacant.  
- DO de Vins València.  
- DO Raïm de Taula del Vinalopó.  
- DO Nespres de Callosa d'en Sarrià.  
- DO Xufa de València.  
- DO Carxofa de Benicarló.  
- DO Arròs de València.  
- DO Kaki Ribera del Xúquer.  
- IGP Cítrics Valencians.  
- IGP Cireres Muntanya d'Alacant.  
- IGP Vins de la Terra de Castelló.  
b) 10% per a la línia de cobertura davant del pixat en cítrics.  
c) 10% per a parcel·les inscrites en el Comité d'Agricultura Ecològica (d'ara en avant, CAE).  
d) 10% per a les parcel·les de raïm de vinificació amb taxa de cost de l'assegurança superior al 22%.  
e) 10% per a parcel·les les produccions de les quals estiguen emparades per la marca de qualitat CV.  
f) 10% per a la línia d'encefalopatia espongiforme bovina (EEB).  
g) 35% per a les línies de retirada i destrucció d'animals bovins morts a l'explotació. Per als no bovins, l'increment és del 37%.  
h) 10% per a les pòlisses agrícoles en què a l'assegurat no se li haja d'aplicar el tram de subvenció addicional establida per ENESA, lligada a les característiques de l'assegurat, per no tindre la condició d'agricultor professional, titular d'explotació prioritària, soci d'una organització de productors, jove agricultor o titular d'un contracte territorial de zona rural.  
Les subvencions addicionals només s'aplicaran quan la declaració de l'assegurança continga apartats específics que permeten diferenciar les parcel·les i/o produccions beneficiàries d'estes i continga els elements objectius necessaris per a determinar la conselleria d'Agricultura, Pesca i Alimentació, els imports que corresponen per tals conceptes.  
3. Les subvencions anteriors són compatibles entre si i s'aplicaran, quan corresponga, sumant els percentatges anteriorment establits per a cada tram, sempre que no supere els percentatges establits en les directrius comunitàries sobre ajudes estatals al sector agrari, així com el que s'establix en els articles 12 i 16 del Reglament (CE) 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) 70/2001 (DO L 358, de 16 de desembre de 2008).  
4. L'aplicació de subvencions addicionals a les produccions assegurades en parcel·les emparades per DO, IGP, CAE o marca de qualitat CV només es realitzarà quan la dita parcel·la figure inscrita en l'òrgan competent en la data de formalització de la declaració de l'assegurança, a l'efecte de la qual els prenedors exigiran als assegurats la presentació del certificat pertinent, que conservaran en el seu poder durant un període de cinc anys i que presentaran davant de la conselleria d'Agricultura, Pesca i Alimentació quan els siga requerit a l'efecte de verificació i control.»  
Article quart. Es modifica l'article tercer de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries i queda amb la redacció següent :  
«1. Per a les línies d'assegurament incloses en els plans anuals d'assegurances agràries combinades, atés el caràcter complementari de les subvencions regulades per mitjà d'esta orde, la sol·licitud de subvenció presentada davant d'ENESA en els termes establits en l'orde reguladora de les subvencions a la subscripció d'assegurances agràries a concedir per l'esmentat organisme tindrà la consideració de sol·licitud de subvenció davant de la conselleria d'Agricultura, Pesca i Alimentació, sempre que s'ajuste a les condicions establides en l'orde de la Presidència que regula les subvencions de l'administració general de l'Estat a la subscripció de les assegurances esmentades.  
2. L'aplicació de les subvencions a càrrec de la CAPA en les pòlisses de plans d'assegurances agràries combinades implica que els assegurats autoritzen expressament la CAPA a sol·licitar i rebre d'Agroseguro SA les dades de les actes de taxació de sinistres produïts en l'àmbit de la Comunitat Valenciana que es consideren necessaris per a la realització d'anàlisis i estudis sobre la repercussió de la política d'assegurances agràries. En compliment del que s'establix en la Llei Orgànica 15/1999, de 13 de desembre, de Protecció de Dades de Caràcter Personal, es disposa que la CAPA prendrà les mesures necessàries per a assegurar que totes les dades demanades s'usen per a les finalitats esmentades, i els beneficiaris de les ajudes i titulars de les dades de caràcter personal podran exercitar el seu dret d'accés, rectificació i cancel·lació davant de la subsecretària de la conselleria d'Agricultura, Pesca i Alimentació.»  
Article cinqué. Es modifica l'article sis de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, i queda amb la redacció següent:  
«Per a les pòlisses incloses en els plans anuals d'assegurances agràries combinades a les quals Agroseguro haja aplicat provisionalment la subvenció a càrrec de la CAPA i que hagen obtingut resolució favorable per haver resultat conformes en els processos de verificació previstos en l'article 4 d'esta orde, el pagament de la subvenció s'efectuarà a Agroseguro d'acord amb les condicions establides en el conveni vigent subscrit amb esta entitat.»  
Article sisé. Es modifica l'article sèptim de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, i queda amb la redacció següent:  
«1. La instrucció del procediment de concessió d'estes ajudes es durà a terme en el Servici de Protecció de Rendes Agràries, on es realitzaran d'ofici totes les actuacions que es consideren necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
2. Es delega en la directora general de Producció Agrària de la CAPA les resolucions de concessió, anul·lació, pagament i reintegrament de les subvencions regulades en esta orde. Davant d'esta resolució procedirà el recurs de reposició (articles 116 i 117 de la Llei 30/1992) o directament un recurs contenciós administratiu (articles 10 i 46 de la Llei de Jurisdicció Contenciosa Adminitrativa).»  
Article seté. Es modifica la disposició transitòria de l'Orde de 14 de febrer de 2007 de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, i queda amb la redacció següent:  
«DISPOSICIÓ TRANSITÒRIA PRIMERA  
Les pòlisses d'assegurances agràries combinades anteriors al 2007 es regiran per les disposicions de les ordes reguladores de les subvencions a la subscripció d'assegurances agràries que se'ls apliquen.»  
Article huité. S'afig una disposició transitòria en l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, amb la redacció següent:  
«DISPOSICIÓ TRANSITÒRIA SEGONA  
Únicament per al pla 2008, les subvencions a la subscripció d'assegurances agràries per a l'aplicació i la gestió de l'ajuda addicional per a parcel·les de cítrics inscrites en la IGP Cítrics Valencians es realitzaran de la manera següent:  
a) Agroseguro presentarà les liquidacions de cítrics sense aplicar cap subvenció en concepte de subvenció addicional per inscripció de les parcel·les en la IGP Cítrics Valencians.  
b) La conselleria d'Agricultura sol·licitarà a l'òrgan competent de la IGP Cítrics Valencians la cessió de les dades corresponents a les parcel·les inscrites fins a la data de finalització del període de subscripció de les assegurances de cítrics, per a la collita 2008/2009. Les dades sol·licitades d'acord amb la Llei Orgànica 15/1999, de 13 de desembre, s'utilitzaran únicament per a la finalitat esmentada, i els beneficiaris de les ajudes i els titulars de les dades de caràcter personal podran exercitar el seu dret d'accés, rectificació i cancel·lació davant de la Subsecretaria de la conselleria d'Agricultura, Pesca i Alimentació.  
c) La conselleria d'Agricultura encreuarà les dades de parcel·les inscrites en la IGP amb les dades de les pòlisses, i en traslladarà el resultat a Agroseguro.  
d) Agroseguro procedirà a regularitzar els imports de les pòlisses amb parcel·les inscrites en la IGP, d'acord amb les dades proporcionades, i tornarà a presentar-les una vegada finalitzat el procés mencionat davant de la CAPA per a la seua càrrega i verificació.  
e) Només tindran dret a la subvenció addicional per inscripció en la IGP les parcel·les en què les referències cadastrals identificatives indicades en la declaració de l'assegurança siguen coincidents amb les que figuren en el registre de parcel·les de la IGP, i que l'espècie, la varietat, la superfície i el titular de la inscripció resulten al seu torn compatibles.»  
Article nové. S'afig una disposició transitòria en l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, amb la redacció següent:  
«DISPOSICIÓ TRANSITÒRIA TERCERA  
De conformitat amb el que s'establix en l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, es convoquen per a l'any 2008 les ajudes regulades en l'Orde de 14 de febrer de 2007, de la conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOCV núm. 5461, d'1 de març de 2007), a càrrec de la següent:  
Aplicació pressupostària 52.11.01.5997.   
Programa 714.20, Foment i garantia agrària  
Capítol 4   
Línia T3092  
Import global màxim: 39.445.672 euros»  
Article deu. Se suprimix l'annex I de l'Orde de 14 de febrer de 2007.  
DISPOSICIÓ ADDICIONAL  
Condició suspensiva  
Aquest règim d'ajudes queda condicionat a l'asignació per part de la Comisió Europea del nombre de registre, d'acord amb el que s'establix en l'article 88 del Tractat Constitutiu de la Unió Europea.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 16 de juny de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA